**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa § 281 - § 288 zákona č. 513/1991 Zb. Obchodného zákonníka****v znení neskorších predpisov** |

 **I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

Kontaktná osoba:       Ing. Peter Ďurkovský, oddelenie verejného obstarávania
E-mail:                        peter.durkovsky@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov.

(ďalej len „vyhlasovateľ")

**vyhlasuje Obchodnú verejnú súťaž (ďalej aj ako „súťaž") na predkladanie návrhov na uzatvorenie zmluvy, ktorej predmetom sú:**

**„Dodávka zemného plynu“**

**II. Vymedzenie predmetu požadovaného záväzku - predmet súťaže**

Predmetom súťaže je dodávka zemného plynu a jeho preprava do odberných miest vyhlasovateľa a to v množstve a čase podľa potrieb vyhlasovateľa vrátane prevzatia zodpovednosti dodávateľa za odchýlku.

Bližšie informácie sú uvedené v Prílohe č. 1 Výzvy na súťaž.

**Doplňujúce informácie:**

**Predpokladaná hodnota predmetu obchodnej verejnej súťaže:** (vyjadrená ako cena za komoditu a služby obchodníka prepočítaná na celkový plánovaný odber 3 100,00 MWh pre obidve odberné miesta OM1 a OM2) predstavuje sumu 146 320,- EUR bez DPH a bez spotrebnej dane. Informácia o hodnote predmetu obchodnej verejnej súťaže, ktorá zahŕňa aj tzv. sieťové (resp. regulované) poplatky: 177 625,44 EUR bez DPH a bez spotrebnej dane.

**Spoločný slovník obstarávania (kód CPV):** 09123000-7 Zemný plyn

**Rozdelenie predmetu súťaže na časti:** nie

**Povolené varianty návrhov:** nie (navrhovateľ predkladá do súťaže iba jeden návrh).

**Financovanie predmetu súťaže:**

Obstarávateľ neposkytuje preddavky ani zálohové platby na realizovanie predmetu súťaže. Financovanie predmetu súťaže je z finančných prostriedkov vyhlasovateľa (obstarávateľa).

**Informácia o uzavretí zmluvného vzťahu:** Vyhlasovateľ uzavrie na predmet súťaže s jedným úspešným navrhovateľom zmluvu o združenej dodávke zemného plynu a prevzatie zodpovednosti za odchýlku podľa zákona č. 513/1991 Zb. (Obchodného zákonníka v znení neskorších predpisov) a podľa zákona č. 251/2012 Z. z. o energetike a o zmene a doplnení niektorých zákonov, v súlade so zákonom č. 250/2012 Z. z. o regulácii v sieťových odvetviach a ďalšími všeobecne záväznými právnymi predpismi vzťahujúcimi sa na oblasť dodávky zemného plynu. Zmluva bude uzatvorená na dobu určitú (na obdobie 12 mesiacov).

Bližšie informácie k návrhu zmluvy sú uvedené v bode III.7) Výzvy.

**Informácia k zábezpeke:** v tejto súťaži sa od navrhovateľov nevyžaduje zloženie zábezpeky.

**Informácia o elektronickej aukcii:** v predmetnej súťaži sa nebude realizovať elektronická aukcia.

**Informácia o obhliadke:** neuplatňuje sa.

**III. Obsah návrhu**

Navrhovateľ predloží vyhlasovateľovi Obchodnej verejnej súťaže v lehote na predkladanie návrhov nasledovné doklady:

**1)**Navrhovateľ predloží doklad – **Opis predmetu Obchodnej verejnej súťaže a jeho špecifikácia.** Tento dokument je **Prílohou č. 1** Výzvy na Obchodnú verejnú súťaž. Navrhovateľ vyplní v závere dokumentu všetky požadované údaje a tento podpisom potvrdený dokument predkladá vyhlasovateľovi súťaže vyhotovený v listinnej forme (v originálnom vyhotovení). Tento dokument je zároveň Prílohou č. 1 návrhu zmluvy. Tento dokument sa v súťaži predkladá v počte 1 ks.

**2)**Navrhovateľ predloží doklad – **Identifikačné údaje navrhovateľa a návrh na plnenie kritérií.** Tento dokument je **Prílohou č. 2** Výzvy na Obchodnú verejnú súťaž. Navrhovateľ vyplní naprieč dokumentom všetky požadované údaje podľa predtlače a tento podpisom potvrdený dokument predkladá vyhlasovateľovi súťaže vyhotovený v listinnej forme (v originálnom vyhotovení). Tento dokument je zároveň Prílohou č. 2 návrhu zmluvy. Tento dokument sa v súťaži predkladá v počte 1 ks.

Subjekt, ktorý nie je platiteľom dane z pridanej hodnoty (DPH) v Slovenskej republike,

**3)Doklady** **preukazujúce osobné postavenie navrhovateľa:**

Uchádzač predloží:

**a)**Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov navrhovateľ preukáže doloženým **čestným vyhlásením**, že navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Navrhovateľ použije formulár čestného vyhlásenia uvedený v **Prílohe č. 3** tejto Výzvy. Navrhovateľ v Prílohe č. 3 vyplní údaje o obchodnom mene (názve) navrhovateľa, uvedie adresu svojho sídla (miesta podnikania), uvedie svoje IČO. Navrhovateľ uvádza všetky tieto údaje v súlade s údajmi uvedenými v obchodnom, resp. živnostenskom registri. Navrhovateľ nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za navrhovateľa, ktorá dokument podpíše. Vhodné je potvrdiť dokument pečiatkou organizácie navrhovateľa. Navrhovateľ dokument  predkladá vyhlasovateľovi súťaže v listinnej forme (v originálnom vyhotovení).

Pre hospodárske subjekty (navrhovateľov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (navrhovatelia) nepredkladajú doklad podľa písmena a) tohto bodu Výzvy a vyhlasovateľ súťaže si túto skutočnosť overí náhľadom do Zoznamu hospodárskych subjektov.

**b)**Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov navrhovateľ preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu Obchodnej verejnej súťaže**. Nakoľko vyhlasovateľ súťaže je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (navrhovateľom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho vyhlasovateľ súťaže dokáže zabezpečiť a skutočnosti overiť v príslušnom informačnom systéme verejnej správy. Navrhovatelia so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa). Nie je požadovaný úradne overený doklad. Doklad sa predkladá v listinnej forme.

Pre navrhovateľov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (navrhovatelia) nepredkladajú doklad podľa písm. b) tohto bodu Výzvy a vyhlasovateľ súťaže si túto skutočnosť overí náhľadom do Zoznamu hospodárskych subjektov.

**4)**Navrhovateľ v ponuke predloží doklad - **Čestné vyhlásenie**. Navrhovateľ na tento účel použije **Prílohu č. 4** tejto Výzvy. Navrhovateľ v Prílohe č. 4 vyplní údaje o obchodnom mene (názve) navrhovateľa, uvedie adresu svojho sídla (miesta podnikania), uvedie svoje IČO. Navrhovateľ uvádza všetky tieto údaje v súlade s údajmi uvedenými v obchodnom, resp. živnostenskom registri. Navrhovateľ nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za navrhovateľa, ktorá dokument podpíše. Vhodné je potvrdiť dokument pečiatkou organizácie navrhovateľa.

Navrhovateľ dokument predkladá v listinnej forme (v originálnom vyhotovení).

**5)**Navrhovateľ predloží doklad – **Zoznam dodávok tovaru.**

Tento dokument je **Prílohou č. 5** tejto Výzvy.

Navrhovateľ ako súčasť návrhu predloží zoznam dodávok tovaru za predchádzajúce tri roky od vyhlásenia verejného obstarávania *(t.j. od zverejnenia Výzvy na Obchodnú verejnú súťaž na webovom sídle vyhlasovateľa www.dpmz.sk v sekcii verejné obstarávanie/obchodné verejné súťaže)* s uvedením cien, lehôt dodania a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z.

Na účely tejto Obchodnej verejnej súťaže: navrhovateľ v dokumente Prílohy č. 5 uvedie stručnú identifikáciu dodaného tovaru ako je predmet Obchodnej verejnej súťaže (t.j. uvedie zemný plyn). V dokumente Prílohy č. 5 navrhovateľ uvedie identifikačné údaje odberateľov (obchodné meno, adresa sídla, kontaktná e-mailová adresa), lehotu dodania tovaru v požadovanej štruktúre uvedenej v Prílohe č. 5 a uvedie cenu zmluvného plnenia v EUR bez DPH, bez spotrebnej dane a bez sieťových (regulovaných) poplatkov za dodaný tovar. Súhrnná hodnota dodaného tovaru (zemného plynu) v EUR bez DPH uvedená v stĺpci č. 4 tabuľky musí byť rovnaká alebo vyššia ako suma predpokladanej hodnoty predmetu Obchodnej verejnej súťaže, ktorá je 146 320,00 EUR bez DPH.

Navrhovateľ vyplní v dokumente Prílohy č. 5 všetky požadované údaje a tento podpísaný dokument predkladá vyhlasovateľovi súťaže vyhotovený v listinnej forme (v originálnom vyhotovení).

**6)**Navrhovateľ predloží doklad – **návrh zmluvy** o združenej dodávke zemného plynu a prevzatie zodpovednosti za odchýlku podľa zákona č. 513/1991 Zb. (Obchodného zákonníka v znení neskorších predpisov) a podľa zákona č. 251/2012 Z. z. o energetike a o zmene a doplnení niektorých zákonov, v súlade so zákonom č. 250/2012 Z. z. o regulácii v sieťových odvetviach a ďalšími všeobecne záväznými právnymi predpismi vzťahujúcimi sa na oblasť dodávky zemného plynu. Vyhlasovateľ nedáva k dispozícii kompletný návrh zmluvy ako samostatnú prílohu, ale dáva k dispozícii obchodné zmluvné podmienky, ktoré musia byť zapracované do obsahu predloženého návrhu zmluvy.

Návrh zmluvy bude obsahovať nasledovné ustanovenia a informácie:

-Zmluvná strana:

**Odberateľ: Dopravný podnik mesta Žiliny s.r.o.**

Sídlo: Kvačalova 2, 011 40 Žilina

Zastúpený: Ing. Mikuláš Kolesár, konateľ

IČO: 36 007 099

DIČ: 2020447583

IČ DPH: SK2020447583

Bankové spojenie: Slovenská sporiteľňa, a.s.

IBAN: SK1909000000005035044524

SWIFT (BIC): GIBASKBX

Obchodný register : Okresný súd Žilina, Oddiel: Sro, Vložka číslo: 3510/L

Odberateľ je platiteľom dane z pridanej hodnoty (DPH)

-Táto zmluva sa uzatvára ako výsledok verejného obstarávania realizovaného postupom Obchodnej verejnej súťaže podľa § 281 - 288 zákona č. 513/1991 Zb. (Obchodný zákonník v znení neskorších predpisov). Obchodnú verejnú súťaž vyhlásil a zverejnil na svojom webovom sídle Odberateľ ako obstarávateľ (vyhlasovateľ súťaže), ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov. Odberateľ realizoval Obchodnú verejnú súťaž pod názvom: Dodávka zemného plynu. Dodávateľ bol vyhodnotený ako úspešný navrhovateľ na základe kritéria, ktoré je uvedené v Prílohe č. 2 tejto zmluvy. Predmet Obchodnej verejnej súťaže je opísaný a špecifikovaný v Prílohe č. 1 tejto zmluvy.

-Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

-Zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na internetovej stránke odberateľa podľa § 47 a) zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov. Zmluvné strany súhlasia so zverejnením dohody podľa § 5 a) a 5 b) zákona č. 211/2000 Z. z. o slobodnom prístupe k informáciám v znení neskorších predpisov.

-Počas trvania zmluvného obdobia bude Odberateľovi k dispozícii zodpovedná osoba Dodávateľa (Dodávateľ uvedie jej meno, priezvisko, tel. číslo, e-mailovú adresu) a to za účelom poskytovania bezplatných informácií a poradenstva vo veci odberu a dodávky zemného plynu, ktorá je predmetom zmluvy.

Návrh zmluvy sa predkladá v listinnej forme (v originálnom vyhotovení). V závere návrhu zmluvy musí byť uvedený dátum a miesto vyhotovenia. Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh zmluvy podpíše iná osoba, musí byť od navrhovateľa ako súčasť návrhu predložený aj dokument splnomocnenia (v ktorom oprávnená osoba splnomocňuje na tento úkon inú osobu resp. osoby). Splnomocnenie sa predkladá v listinnej forme (v originálnom vyhotovení resp. ako úradne overená kópia dokumentu) s úradne overeným podpisom splnomocniteľa a podpísaný osobou, resp. osobami, ktoré splnomocnenie prijali.

Informácie o zmluvných stranách v predloženom návrhu zmluvy musia byť uvedené v súlade s informáciami uvedenými vo Výpise z obchodného registra (obchodné meno/názov, adresa sídla, IČO... a pod.).

V návrhu zmluvy musí byť uvedené, že obsahuje aj Prílohu č. 1 (Opis predmetu Obchodnej verejnej súťaže a jeho špecifikácia) a č. 2 (Identifikačné údaje navrhovateľa a návrh na plnenie kritérií).

**7.)**Navrhovateľ predloží platný dokument - **„Povolenie na podnikanie v energetike“** v súlade s § 6 ods. 1 a 2 zákona č. 251/2012 Z. z. o energetike a o zmene a doplnení niektorých zákonov, ktorý oprávňuje navrhovateľa dodávať tovar – zemný plyn, ktorý je predmetom súťaže. Tento dokument navrhovateľ predkladá v listinnej forme (ako úradne overenú kópiu originálu tohto dokumentu).

**Upozornenie týkajúce sa predkladania dokladov podľa bodu III. Výzvy na Obchodnú verejnú súťaž:** Vyhlasovateľ upozorňuje hospodárske subjekty resp. navrhovateľov, že pokiaľ vyhlasovateľ v procese vyhodnotenia návrhov predložených do Obchodnej verejnej súťaže zistí v predloženom návrhu chýbajúci doklad a tento doklad vyhlasovateľ nedokáže zabezpečiť iným vhodným spôsobom (napr. z informačného systému verejnej správy a pod.), návrh navrhovateľa nebude zaradený do vyhodnotenia na základe hodnotiaceho kritéria podľa bodu V. Výzvy.

**IV.   Komunikácia a jazyk, v ktorom je navrhovateľ povinný predložiť návrh**

**IV.1** Návrh a tiež doklady v ňom predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie v písomnej forme predložené v cudzom jazyku musia byť zároveň predložené v listinnej forme aj ako úradný preklad týchto dokladov a informácií do štátneho, t.j. do slovenského jazyka. Výnimka platí pre doklady predložené v českom jazyku. Tieto sú plne akceptované. Úradný preklad dokumentov a informácií z cudzieho jazyka do českého jazyka je akceptovaný.Vyššie uvedené platí aj pre komunikáciu medzi záujemcom/navrhovateľom a vyhlasovateľom (napr. v procese vysvetľovania a pod., ak vyslovene nie je uvedené inak).

V prípade zistenia porušenia ustanovení bodu IV.1 zo strany záujemcu/navrhovateľa si vyhlasovateľ súťaže vyhradzuje právo nezaradiť návrh takého navrhovateľa do vyhodnotenia na základe hodnotiaceho kritéria podľa bodu V. Výzvy a vylúčiť navrhovateľa zo súťaže.

**IV.2 Komunikácia a spôsob výmeny informácií:**

-vysvetľovanie informácií uvedených vo Výzve a týkajúcich sa predmetu Obchodnej verejnej súťaže: e-mailom (platí aj pre záujemcu, ktorý žiada vyhlasovateľa o vysvetlenie);

-predkladanie dokumentov tvoriacich návrh navrhovateľa do Obchodnej verejnej súťaže:

 **výhradne v listinnej forme**  na adresu sídla vyhlasovateľa (viď bod VI. tejto Výzvy);

-vysvetľovanie informácií uvedených v predložených dokladoch navrhovateľa: e-mailom;

-informácia o výsledku vyhodnotenia návrhov zaslaná navrhovateľom: e-mailom;

-doručenie odsúhlasenej a úspešným navrhovateľom potvrdenej zmluvy určenej na uzavretie: v listinnej forme na adresu sídla vyhlasovateľa súťaže;

-komunikácia v iných veciach súvisiacich s Obchodnou verejnou súťažou: e-mailom;

V prípade nedodržania určenej formy komunikácie, t.j. spôsobu výmeny informácií a určených elektronických formátov vyhotovenia predkladaných dokumentov v návrhu si vyhlasovateľ súťaže vyhradzuje právo nezaradiť návrh navrhovateľa do vyhodnotenia na základe hodnotiaceho kritéria podľa bodu V. Výzvy a vylúčiť navrhovateľa zo súťaže.

**V. Hodnotiace kritérium**

Vyhlasovateľ bude vyhodnocovať návrhy predložené navrhovateľmi do súťaže na základe najnižšej ceny.

Hodnotiacim kritériom je najnižšia cena v EUR bez DPH a bez spotrebnej dane za dodávku zemného plynu pre obidve odberné miesta za obdobie 12 mes. špecifikované v tabuľke č. 1/A Výzvy (viď Príloha č. 2). Cenu za dodávku zemného plynu navrhovateľ uvedie zaokrúhlenú na dve desatinné miesta. Navrhovateľ uvedie ceny v štruktúre uvedenej v tabuľke č. 1/A a v tabuľke č. 1/B (Príloha č. 1 tejto Výzvy). Hodnotiaci údaj (kritérium) je v tabuľke č. 1/A vyznačený indexom \* .

Úspešným bude ten navrhovateľ, ktorý ponúkne, resp. navrhne najnižšiu cenu spolu v EUR bez DPH a spotrebnej dane za dodávku zemného plynu pre obidve odberné miesta na zmluvné obdobie 12 mesiacov

Viaceré alternatívy cien k jednému odbernému miestu nie sú prípustné. Predtlačené údaje v tabuľkách č. 1/A a 1/B nesmie navrhovateľ meniť.

*Vysvetlenie k vyplneniu tabuľky č. 1/A:*

Cena za komoditu a služby obchodníka pozostáva z fixnej mesačnej sadzby (FMSo) a zo sadzby za odobratý plyn (SOPo).

Cena za služby súvisiace s prepravou pozostáva z fixnej mesačnej sadzby (FMSp) a zo sadzby za odobratý plyn (SOPp).

**Pokyny k stanoveniu a uvádzaniu ceny:**

Cena za predmet súťaže musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

Ak navrhovateľ nie je platiteľom dane z pridanej hodnoty (DPH), na túto skutočnosť upozorní v návrhu, ktorý predkladá do súťaže (konkrétne v Prílohe č. 2).

Navrhovateľ uvádza ceny v dokumentoch návrhu zaokrúhlené na dve desatinné miesta.

**VI. Forma, miesto a spôsob predkladania dokladov, ktoré tvoria ponuku uchádzača**

Navrhovateľ predkladá doklady, ktoré sú obsahom návrhu **výhradne v listinnej forme.**

**1)Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina

**2)Formálne náležitosti podávania návrhov**

Dokumenty tvoriace obsah návrhu musia byť predložené/doručené vyhlasovateľovi v samostatnom (nepriehľadnom) uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**NEOTVÁRAŤ - OBCHODNÁ VEREJNÁ SÚŤAŽ**"
* označenie predmetu súťaže: ***„Dodávka zemného plynu“***

**3)Spôsob doručenia návrhov akceptovaný vyhlasovateľom**

* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod.

Pri zásielkach doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa.

Predloženie dokumentov do súťaže v inej ako v listinnej forme je v rozpore s požiadavkami vyhlasovateľa a takto doručené návrhy nebudú zaradené do vyhodnotenia na základe hodnotiaceho kritéria podľa bodu V. Výzvy a budú zo súťaže vylúčené.

**VII. Lehota na predkladanie návrhov**

**Termín: do 15.10.2021 (do 14:00 hod.)**

Návrhy predložené po uplynutí lehoty na predkladanie návrhov nebude možné zahrnúť do Obchodnej verejnej súťaže. Návrhy predložené po uplynutí lehoty na predkladanie návrhov sa vrátia navrhovateľom neotvorené.

Predložené návrhy nemožno odvolať po uplynutí lehoty na predkladanie návrhov.

Návrhy predložené v lehote na predkladanie návrhov do súťaže ostávajú archivované ako súčasť dokumentácie k predmetnej obchodnej verejnej súťaži.

**VIII. Lehota na vysvetľovanie**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 06.10.2021 (vrátane tohto dňa), e-mailom na adresu peter.durkovsky@dpmz.sk.

Odpoveď bude doručená e-mailom najneskôr do 08.10.2021 (vrátane tohto dňa). Otázka a odpoveď a tiež prípadné zmeny a doplnenia Výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže pri predmetnej súťaži. V zmysle princípov verejného obstarávania budú tieto informácie poskytnuté všetkým známym záujemcom/navrhovateľom.

**IX.   Vyhodnotenie návrhov predložených do súťaže**

Po uplynutí lehoty na predkladanie návrhov do Obchodnej verejnej súťaže vyhlasovateľ predložené návrhy skontroluje a vyhodnotí, či každý navrhovateľ predložil všetky doklady požadované vyhlasovateľom vo Výzve a či navrhovateľ splnil podmienky/požiadavky stanovené vyhlasovateľom na predmet Obchodnej verejnej súťaže.

V prípade, že navrhovateľ splnil všetky stanovené podmienky/požiadavky vo výzve a predložil všetky požadované doklady, bude jeho návrh vyhodnocovaný na základe hodnotiaceho kritéria, ktoré je uvedené v bode V. tejto Výzvy.

Ak počas vyhodnotenia návrhov bude relevantné, vyhlasovateľ požiada navrhovateľa o vysvetlenie predloženého návrhu a určí lehotu na doručenie vysvetlenia.

Návrhy predložené do súťaže, ktoré spĺňajú podmienky/požiadavky uvedené vyššie v tomto bode, sa zoradia podľa výšky ceny hodnotiaceho kritéria v EUR bez DPH a to od najnižšej ceny po najvyššiu cenu (vzostupne). Úspešným bude ten navrhovateľ, ktorý ponúkne najnižšiu cenu v EUR za určené hodnotiace kritérium.

Ostatným navrhovateľom, ktorí ponúkli vyššiu cenu ako úspešný navrhovateľ, bude priradené umiestnenie v poradí vzostupným spôsobom a to podľa výšky ponúknutej ceny v EUR za hodnotiace kritérium. Navrhovatelia, ktorí sa umiestnia na druhom a ďalších miestach v poradí, budú vyhodnotení ako neúspešní navrhovatelia. V prípade, že návrh do súťaže predloží iba jeden navrhovateľ, porovnávanie ponúknutých cien nebude v rámci vyhodnotenia realizované a obstarávateľ (odborný útvar obstarávateľa, t.j. predkladateľ požiadavky na obstaranie predmetu súťaže) posúdi (napr. v porovnaní s cenami dostupnými na trhu alebo s cenami, ktoré sú uvedené v uzavretých zmluvách, ktoré sú k dispozícií z verejne prístupných zdrojov a pod.), či ponuku takéhoto navrhovateľa príjme, alebo uplatní možnosť zrušenia súťaže na základe vyhradeného práva v tejto Výzve.

Vyhlasovateľ bezodkladne, najneskôr však do 29.10.2021 (vrátane tohto dňa) po vyhodnotení návrhov oznámi informáciu o výsledku vyhodnotenia súťaže každému navrhovateľovi, ktorý predložil návrh do súťaže a ktorý splnil podmienky/požiadavky navrhovateľa uvedené vo Výzve a informáciu o výsledku vyhodnotenia súťaže zverejní na svojom webovom sídle pri konkrétnej súťaži. Ak si to situácia v priebehu vyhodnocovania návrhov vyžiada, vyhlasovateľ si vyhradzuje právo v priebehu vyhodnocovania návrhov určiť novú lehotu na oznámenie informácie o výsledku vyhodnotenia súťaže a to aj opakovane. Zmena tejto lehoty bude vždy písomne oznámená všetkým navrhovateľom, ktorí splnili podmienky/požiadavky navrhovateľa uvedené vo Výzve a zverejnená bude na webovom sídle vyhlasovateľa súťaže. Vyhlasovateľ zdokumentuje priebeh súťaže a záznam uchováva v dokumentácii z Obchodnej verejnej súťaže.

 **X. Vyhradené práva vyhlasovateľa Obchodnej verejnej súťaže**

**1)**Zmeniť podmienky Obchodnej verejnej súťaže alebo túto súťaž zrušiť v akejkoľvek fáze/etape od jej vyhlásenia po uzavretie zmluvy s úspešným navrhovateľom.

**2)**Zrušiť Obchodnú verejnú súťaž, ak bol do súťaže predložený iba jeden návrh alebo súťaž zrušiť, ak ani jeden predložený návrh nezodpovedá súťažným podmienkam.

**3)**Zrušiť Obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

**4)**Neprijať žiadny z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo mu z iného dôvodu nevyhovujú.

**5)**V prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu písomne odmietne uzavretie zmluvného vzťahu, vyhlasovateľ môže vyzvať na uzavretie zmluvy navrhovateľa, ktorého návrh bol vyhodnotený ako druhý v poradí.

***Upozornenie:***

-Navrhovatelia momentom predloženia svojho návrhu do súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže.

-Navrhovatelia nemajú nárok na náhradu nákladov spojených s účasťou v súťaži.

**XI. Zoznam príloh Výzvy**

Príloha č. 1: Opis predmetu Obchodnej verejnej súťaže a jeho špecifikácia

Príloha č. 2: Identifikačné údaje navrhovateľa a návrh na plnenie kritérií

Príloha č. 3: Čestné vyhlásenie

Príloha č. 4: Čestné vyhlásenie

Príloha č. 5: Zoznam dodávok tovaru

Táto Výzva aj s prílohami je zverejnená na webovom sídle vyhlasovateľa: <http://www.dpmz.sk/obchodne-verejne-sutaze/>

**Dátum zverejnenia výzvy na webovom sídle vyhlasovateľa:** 29.09.2021

Vypracoval: Ing. Peter Ďurkovský, *vedúci odd. VO*

Schválil: Ing. Mikuláš Kolesár, *konateľ*